open-index/open-wikipedia-markdown huggingface dataset:
Ντάκος

thumb|280px|Ντάκος, όπως σερβίρεται σε ορισμένα εστιατόρια
Ο **ντάκος** (αλλιώς γνωστός και σαν **λαντουριστό** ή **κουκουβάγια** ή **παξιμάδι**) είναι παραδοσιακό πιάτο. Βασίζεται στο παξιμάδι, συνήθως κριθαρένιο και στρογγυλού σχήματος . Με το ίδιο όνομα είναι γνωστό και το ίδιο το παξιμάδι από το οποίο φτιάχνεται ο ντάκος , το οποίο διπλοφουρνίζεται αφού κοπεί στη μέση.  Αυτό το παξιμάδι καθιερώθηκε για πρακτικούς λόγους, αφού οι νοικοκυρές αδυνατούσαν να ζυμώνουν ψωμί καθημερινά λόγω έλλειψης χρόνου. 

Το πιάτο φτιάχνεται εύκολα και γρήγορα, ενώ αποτελεί ένα πλήρες και θρεπτικό γεύμα. Η κατανάλωση ντάκου βοηθά τόσο στην πέψη όσο και στη σωστή λειτουργία του εντέρου. 

## Τρόπος παρασκευής
Πάνω στο (μουλιασμένο ή όχι) παξιμάδι τρίβεται ντομάτα και πάνω απ' τη ντομάτα τυρί φέτα ή μυζήθρα σε σβώλους. Ειδικότερα, ιδανικό για την παρασκευή του ντάκου θεωρείται η γαλομυζήθρα. 

Ο ντάκος συμπληρώνεται από αρκετό  λάδι, αλάτι, ρίγανη και μερικές φορές πιπέρι, ελιές και κάπαρη.

## Παραπομπές


## Εξωτερικοί σύνδεσμοι
* 
* 

Κατηγορία:Ελληνική κουζίνα
Κατηγορία:Κρητική κουζίνα
Κατηγορία:Κυπριακή κουζίνα
Κατηγορία:Κρύα ορεκτικά
Κατηγορία:Σαλάτες
Κατηγορία:Σνακ
Κατηγορία:Τρόφιμα με βάση το ψωμί
Κατηγορία:Ψωμιά
Φάρος Ικαρίας

Το **Φανάρι** ή ο **Φάρος** είναι μικρό χωριό της Ικαρίας.

## Γενικά στοιχεία
Το Φανάρι βρίσκεται περίπου 13 χιλιόμετρα ανατολικά του Αγίου Κηρύκου και πέντε χιλιόμετρα από το αεροδρόμιο της Ικαρίας, κοντά στο ανατολικότερο άκρο του νησιού. Η αρχαία ονομασία του ήταν Δράκανον.

Το όνομά του Φανάρι και Φάρος προέρχεται από φάρο που υπήρχε στην περιοχή, που σήμερα ονομάζεται "Πύργος του Δρακάνου" και παλιότερα είχε χρησιμοποιηθεί και ως πολεμικό παρατηρητήριο. Το χειμώνα διατηρεί περίπου πενήντα μόνιμους κατοίκους, ενώ το καλοκαίρι έχει αρκετή τουριστική κίνηση και είναι απ' τα αναπτυσσόμενα θέρετρα της Ικαρίας.

Ως ξεχωριστός οικισμός αναφέρεται επίσημα για πρώτη φορά το 1961 να απογράφεται στην τότε κοινότητα Αγίου Κηρύκου. Σύμφωνα με το Πρόγραμμα «Καλλικράτης» ανήκει στην κοινότητα Αγίου Κηρύκου που υπάγεται στη δημοτική ενότητα Αγίου Κηρύκου του Δήμου Ικαρίας και σύμφωνα με την απογραφή του 2011 έχει 81 κατοίκους.

## Παραπομπές


Κατηγορία:Χωριά της περιφερειακής ενότητας Ικαρίας
Κατηγορία:Δήμος Ικαρίας
Βιβλολογία

**Βιβλολογία** (*Bibliology*) αποκαλείται ο κλάδος της Συστηματικής Θεολογίας που εξετάζει τη φύση και το γενικότερο σύνολο των ιδιοτήτων της Βίβλου. 

Ο όρος δεν είναι διαδεδομένος στην ελληνική γλώσσα και αντ’ αυτού χρησιμοποιείται ο όρος Μελέτη της Βιβλικής Γραμματείας.

Κατηγορία:Θεολογία
Ραδιοχρονολόγηση άνθρακα-14

Η **ραδιοχρονολόγηση** είναι ραδιομετρική μέθοδος χρονολόγησης με τη χρήση του ραδιενεργού άνθρακα-14.

## Θεωρητική βάση
Η χρονολόγηση με άνθρακα 14 βασίζεται στο γεγονός ότι με τον θάνατο ενός οργανισμού ή το κόψιμο ενός δέντρου, ο ραδιενεργός άνθρακας - 14 παύει να αναπληρώνεται με τη λήψη της τροφής. Έτσι, αντί να βρίσκεται σε σταθερή αναλογία μέσα στο υλικό ή τον οργανισμό, όπως και στο περιβάλλον, αρχίζει να ελαττώνεται, διασπώμενος με την εκπομπή βήτα σωματιδίων. Η συγκέντρωση του C-14 στο δείγμα μπορεί να μετρηθεί. Η μέτρηση τής σημερινής συγκέντρωσης ατόμων C-14 είναι μέτρο τής ηλικίας τού δείγματος από τη στιγμή τού θανάτου, ή από τη στιγμή που σταματά η πρόσληψη διοξειδίου του άνθρακα μέσω τής τροφής, φωτοσύνθεσης και αναπνοής.

## Αντικείμενα χρονολόγησης
# Οργανισμοί που έπαψαν να προσλαμβάνουν διοξείδιο τού άνθρακα. 
# Η άμμος σε μεγάλα βάθη, περιέχει 1% οργανική ύλη. 
# Το κονίαμα που χρησιμοποιείται για κατασκευές εδώ και 2000 έτη.
# Μετεωρίτες που παράγουν από την κοσμική ακτινοβολία τού διαστήματος, 50 πυρήνες ραδιενεργού άνθρακα ανά χιλιόγραμμο και ανά λεπτό, ή 10 πυρήνες για σιδηρομετεωρίτες. Τη στιγμή τής πτώσης τους στη Γη, παύει η παραγωγή, και μπορεί έτσι να προσδιοριστεί η εποχή τής πτώσης.

## Χρονικό εύρος
200 - 35.000 έτη πριν, και με ειδικές τεχνικές (επιταχυντής), έως 50.000 έτη πριν.

## Αξιοπιστία
+/- 1%, και με ειδικές τεχνικές ως +/- 0,2%

## Τεχνικές
# Εμπλουτισμός με λέιζερ του C-14 σε σχέση με τον C-12, μέχρι βαθμού 100:1.
# Χρήση κυκλότρου στον ρόλο ενός πολύ ευαίσθητου φασματογράφου μάζας για την ανίχνευση ατόμων C-14.
# Χρήση επιταχυντή Van Der Graaf, που μπορεί να ανιχνεύσει άτομα C-14 σε πολύ μικρή ποσότητα δείγματος. Η μέθοδος αυτή, μετράει άτομα άνθρακα, και όχι εκπομπή σωματιδίων β από τη διάσπαση C-14 όπως στη συνηθισμένη μέθοδο. Αυτή η μέθοδος δίνει 1000 φορές μεγαλύτερη ακρίβεια μέτρησης από τις ακτίνες βήτα.

## Παράλληλες μετρήσεις
Με δενδροδακτυλίους, με δείγματα γνωστής ηλικίας, με Θερμοφωταύγεια, με Νετρόνια. (Δείτε επίσης Θερμοφωταύγεια).

## Διόρθωση
Έχουν δημιουργηθεί διορθωτικά διαγράμματα δενδροδακτυλίων (κυρίως ελάτων) συναρτήσει τής συγκέντρωσης C-14. Διάφορες ερευνητικές ομάδες συμφωνούν απόλυτα στις καμπύλες διόρθωσης μεγάλης περιόδου, διαφωνούν όμως στις καμπύλες δραστικών μεταβολών μικρής περιόδου.

Στις αρχές τής δεκαετίας τού 60, τρία εργαστήρια δενδροχρονολογήσεως, (Tuson, La Jolla και Φιλαδέλφεια), υπολόγισαν τη ραδιοανθρακική ηλικία, με τη μέγιστη δυνατή ακρίβεια, μιας σειράς δειγμάτων ξύλου, τού *Pinus Aristata*. Κάλυψαν όλη τη χρονική περίοδο, από σήμερα έως το 5.350 π.Χ. Η διαφορά σε αυτή την ηλικία, μεταξύ δένδρων και ραδιοάνθρακα, είναι 900 έτη.

## Ημιζωή
C-14: 5568+/-30 έτη. Μια περισσότερο ακριβής μέτρηση έδωσε 5730+/-40 έτη.

Η μέθοδος αυτή επινοήθηκε από τον Αμερικανό W.F. Libby.

## Βιβλιογραφία
* Περισκόπιο τής Επιστήμης Νο 90, σελ. 14 - 16, Νο 50. σελ. 39. 
* Περισκόπιο της Επιστήμης Νο 15 σελ. 27 - 37: *Τεχνικές, ιστορικό, διαγράμματα σφάλματος και ραδιενέργειας, παραδείγματα*.

## Εξωτερικοί σύνδεσμοι
* 

Κατηγορία:Μέθοδοι χρονολόγησης
Κατηγορία:Ραδιενέργεια
Κατηγορία:Άνθρακας
Κατηγορία:Συντήρηση και αποκατάσταση
Πεντέλη (αποσαφήνιση)

Με τον όρο **Πεντέλη** αναφέρονται:

* η δημοτική κοινότητα Πεντέλης ή η δημοτική κοινότητα Νέας Πεντέλης στο Δήμο Πεντέλης του Βορείου Τομέα στην Περιφέρεια Αττικής.
* ο αρχαίος αττικός Δήμος Πεντέλης: Αρχαία Πεντέλη
* το Πεντελικό όρος στην Αττική
* η Ιερά Μονή Πεντέλης ή η Μονή Νταού Πεντέλης Αθηνών
* η Πεντέλη Ιωαννίνων

Κατηγορία:Αποσαφηνίσεις ελληνικών τοπωνυμίων
Βιτρούβιος

[right|thumb|200px|Ο [Άνθρωπος του Βιτρούβιου του Λεονάρντο ντα Βίντσι]]
Ο **Βιτρούβιος**, ή **Μάρκος Βιτρούβιος Πολλίωνας** (Marco Vitruvio Pollione, ''fl'' 1ος αιώνας π.Χ.) ήταν Ρωμαίος συγγραφέας, αρχιτέκτονας και μηχανικός. Είναι κυρίως γνωστός για την πραγματεία του *[[Περί αρχιτεκτονικής]]* (λατ. *De architectura*), έργο που σήμερα αναφέρεται συνήθως με τον τίτλο *[[Δέκα Βιβλία Αρχιτεκτονικής]]* και αποτελεί το μοναδικό κείμενο αρχιτεκτονικής θεωρίας και πρακτικής που διασώζεται από την κλασική εποχή. Στα παλαιότερα χειρόγραφα αναφέρεται μόνο με το όνομα Βιτρούβιος. Το παρωνύμιο Πολλίωνας (λατ. Pollio), όπως παραδίδεται από τον Φαβέντιο (4ος αιώνας ΚΕ) σε μία σύνοψη της πραγματείας του Βιτρούβιου, τείνει να καθιερωθεί, ωστόσο δεν επιβεβαιώνεται από σύγχρονες πηγές. 

Λίγες πληροφορίες αντλούνται για τη ζωή και το έργο του Βιτρούβιου, κυρίως μέσα από τα γραπτά έργα που κληροδότησε. Πιθανολογείται ότι η πραγματεία του είναι αφιερωμένη στον πρώτο αυτοκράτορα Αύγουστο και επομένως τοποθετείται χρονικά μετά το 27 ΠΚΕ. Σύμφωνα με αναφορά του ίδιου στον πρόλογο του έργου, ο Βιτρούβιος ήταν τότε ήδη σε προχωρημένη ηλικία, συνεπώς θα πρέπει νωρίτερα να βρέθηκε ως μηχανικός στην υπηρεσία του Ιούλιου Καίσαρα. 

Ο Βιτρούβιος ολοκλήρωσε τα *Δέκα Βιβλία Αρχιτεκτονικής* χρησιμοποιώντας πληθώρα πηγών, κυρίως ελληνικών, όπως θεωρητικά κείμενα Ελλήνων αρχιτεκτόνων μεταξύ των οποίων και ο Ερμογένης. Η θεωρία του χαρακτηρίζεται συχνά ως ανθρωπομορφική, καθώς αποφαίνεται για τους κανόνες περί αναλογιών βασισμένος στις αναλογίες του ανθρώπινου σώματος. Εξάλλου, αρκετά αναγεννησιακά σχέδια, με πιο γνωστό τον Άνθρωπο του Βιτρούβιου του Λεονάρντο ντα Βίντσι, άντλησαν από τους κανόνες αναλογιών του Βιτρούβιου. 

## Βιβλιογραφία
* *Vitruvius, Δέκα Βιβλία*, Απόδοση-επιμέλεια Στέλιος Ζερεφός, εκδόσεις Παρατηρητής, 1997.
* *Βιτρούβιου, Περί Αρχιτεκτονικής*, Βιβλία I-V, Μετάφραση-Σχόλια Παύλος Λέφας, Εκδόσεις Πλέθρον,2000.
* *Βιτρούβιου, Περί Αρχιτεκτονικής*, Βιβλία VI-X, Μετάφραση-Σχόλια Παύλος Λέφας, Εκδόσεις Πλέθρον,2000.
* Λέφας, Παύλος: «Η πρώιμη ελληνική φιλοσοφία στο έργο του Βιτρούβιου». Παρνασσός 27 (1985), 594-597.

## Πηγές
* Eugene Dwyer, et al. "Vitruvius." *Grove Art Online. Oxford Art Online.* Oxford University Press, 2017 

## Εξωτερικοί σύνδεσμοι

* Τα ''Δέκα Βιβλία Αρχιτεκτονικής'' σε ψηφιακή μορφή στο ίντερνετ, με λατινικό κείμενο και αγγλική μετάφραση.
* Άλλη μία έκδοση του λατινικού κειμένου.

Βιτρουβιος
Βιτρουβιος
Βιτρουβιος
Χρήστος Μενιδιάτης

Ο **Χρήστος Μενιδιάτης** (Αθήνα, 13 Ιουνίου 1974) είναι Έλληνας λαϊκός τραγουδιστής.

Είναι γιος του τραγουδιστή Μιχάλη Μενιδιάτη. Σπούδασε στο Οικονομικό Τμήμα της Νομικής στην Αθήνα. 

Ξεκίνησε δισκογραφικά στα τέλη της δεκαετίας του '90 με το πραγματικό του επώνυμο, Καλογράνης. Έκανε επιτυχία με το τραγούδι «Μόνο Τα Μάτια Σου» και το πρώτο του CD single, «Για Μένα». Το 2005 κυκλοφόρησε την ολοκληρωμένη του δουλειά «Στ' Αστέρια Κάνω Μια Ευχή", με δεκατέσσερα τραγούδια, όπως «Ενοικιάζεται» και «Κυριακές». Το εν λόγω άλμπουμ ήταν στη λίστα με τα δημοφιλέστερα στην Ελλάδα για το 2006.

Στα τέλη του 2006 κυκλοφόρησε και η δεύτερη προσωπική δισκογραφική δουλειά με τίτλο «Βήμα Βήμα». Επιτυχία του από το δίσκο αυτό ήταν το τραγούδι "Απόψε Λείπεις".

## Παραπομπές


Κατηγορία:Έλληνες τραγουδιστές
Κατηγορία:Έλληνες τραγουδοποιοί
Κατηγορία:Λαϊκοί τραγουδιστές
Μυσοί

**Μυσοί** ονομάζονται οι κάτοικοι της Μυσίας, αρχαίας χώρας στη Μικρά Ασία.

Οι Μυσοί, φυλή συγγενική με τους Φρύγες και τους Θράκες μνημονεύονται πρώτα από τον Όμηρο ως φίλοι και σύμμαχοι των Τρώων και εχθροί των Αχαιών (Ιλ. Β 858). Οι Μυσοί θεωρούνταν λαός μαλθακός, εκτεθηλυμένου χαρακτήρα και δειλός. Γι΄ αυτό και λέγονταν γι αυτούς πολλές παροιμίες σκωπτικές όπως
*«Μυσών λεία» περί παντός αντικειμένου που η λαφυραγωγία του δεν επέσειε τιμωρία (για τόσο ευτελούς αξίας λάφυρο), ή 
*«Μυσών έσχατος» χαρακτηρισμός περί του ευτελέστατου της κοινωνίας ατόμου (και των Μυσών ακόμη τελευταίος!).

Σύμφωνα με τον Στράβωνα οι Μυσοί ήταν Θράκες γνωστός πανάρχαιος λαός οι οποίοι μετανάστευσαν στη Μικρά Ασία. Αρχικά στη Θράκη αποκαλούνταν Μοισοί. Ο Όμηρος τους αναφέρει λαό περήφανο .

## Αναφορές


## Πηγές
* "Μεγάλη Ελληνική Εγκυκλοπαίδεια" τομ.ΙΖ΄, σελ.892.

Κατηγορία:Αρχαίοι λαοί της Μικράς Ασίας
*
Κατηγορία:Αρχαίοι Θράκες
Ντον

Ο **Ντον** (Ρωσικά: Дон, στα αρχαία ελληνικά: ο Τάναϊς) είναι ποταμός της Ρωσίας, με μήκος 1.960 χλμ. Πηγάζει κοντά στην πόλη Νοβομοσκόφσκ, ΝΑ της Μόσχας σε απόσταση από αυτή 150 χιλιομέτρων και εκβάλλει στη Αζοφική Θάλασσα, στα βόρεια της Μαύρης Θάλασσας. 

Η λεκάνη απορροής του καλύπτει 422.600 τ.χλμ. και είναι πλωτός σε μήκος 1.360 χιλιομέτρων από την Αζοφική θάλασσα προς τα ανάντη. Ο Ντον ρέει αρχικά προς νότο και λίγο αργότερα αλλάζει πορεία προς τα ανατολικά. Στο σημείο της μέγιστης ανατολικής απόκλισής του κοντά στην περιοχή του Βόλγογκραντ (πρώην Στάλινγκραντ) συνδέεται τεχνητά με τον Βόλγα μέσω του καναλιού Ντον-Βόλγα δημιουργώντας έτσι ένα πλωτό υδάτινο δίκτυο που ενώνει την Μαύρη θάλασσα με την Κασπία Θάλασσα. Αμέσως μετά, αλλάζει πάλι πορεία, προς τα νοτιοδυτικά αυτή τη φορά, και αφού δεχθεί τα νερά του μεγαλύτερου παραποτάμου του, του Ντόνετς και διασχίσει την πόλη Ροστόφ επί του Ντον, χύνεται στην Αζοφική Θάλασσα σχηματίζοντας Δέλτα έκτασης 340 τ.χλμ. 

## Παραπομπές


## Εξωτερικοί σύνδεσμοι
* 

Κατηγορία:Ποταμοί της Ρωσίας
Κατάλογος Προέδρων της Ελληνικής Δημοκρατίας

Στον παρακάτω κατάλογο εμφανίζονται κατά χρονολογική σειρά οι διατελέσαντες Πρόεδροι της Δημοκρατίας και οι κυβερνήσεις κατά τη διάρκεια των οποίων θήτευσαν.

## Χρωματοδείκτης

## Β΄ Ελληνική Δημοκρατία (1924–1935)

## Στρατιωτική Δικτατορία (1967–1974)

Την 1η Ιουνίου του 1973, η στρατιωτική δικτατορία κήρυξε τον Βασιλιά Κωνσταντίνο Β΄ έκπτωτο και ανακήρυξε την Ελλάδα σε Προεδρική Κοινοβουλευτική Δημοκρατία. Ακολούθησε το δημοψήφισμα του 1973 για την έγκριση του προτεινόμενου συντάγματος του 1973, το οποίο εισήγαγε το ημιπροεδρικό σύστημα με Πρόεδρο, Αντιπρόεδρο και Πρωθυπουργό. Το νέο πολιτειακό σύστημα αποδείχθηκε βραχύβιο, καθώς η δικτατορία του Δημητρίου Ιωαννίδη κατήργησε το Σύνταγμα του 1973 με Συντακτική Πράξη αμέσως μετά την επιβολή της, δίχως να επαναφέρει τη μοναρχία. Ως εκ τούτου, η Ελλάδα διατήρησε το όνομα «Ελληνική Δημοκρατία» και αρχηγός κράτους τέθηκε ο στρατηγός Φαίδων Γκιζίκης, με τον ρόλο του Προέδρου να περιορίζεται σε απολύτως τυπικές λειτουργίες.

## Γ΄ Ελληνική Δημοκρατία (1974–)

Μετά την πτώση της στρατιωτικής δικτατορίας, στο αξίωμα παρέμεινε ο Φαίδων Γκιζίκης, συνεχίζοντας την άσκηση των εθιμοτυπικών καθηκόντων του αρχηγού κράτους (υπογραφή προεδρικών διαταγμάτων, κύρωση νόμων, κ.λπ.). Μετά την εκλογή της Βουλής και το δημοψήφισμα του 1974 για το πολίτευμα, ο Φαίδων Γκιζίκης παραιτήθηκε και πρώτος Πρόεδρος της Γ΄ Ελληνικής Δημοκρατίας εξελέγη ο Μιχαήλ Στασινόπουλος. Το σύνταγμα του 1975 ψηφίστηκε στις 7 Ιουνίου 1975 και άρχισε να ισχύει από τις 11 Ιουνίου 1975, με το οποίο καθιερώθηκε στην Ελλάδα ως πολίτευμα η Προεδρευόμενη Κοινοβουλευτική Δημοκρατία.

## Παραπομπές


## Δείτε επίσης
* Πρόεδρος της Ελληνικής Δημοκρατίας
* Κατάλογος πρωθυπουργών της Ελλάδας
* Κατάλογος αρχηγών κράτους της Ελλάδας
* Πολιτικό σύστημα της Ελλάδας

## Εξωτερικοί σύνδεσμοι
* 
* Διατελέσαντες Πρόεδροι της Ελληνικής Δημοκρατίας

*
Πρόεδροι
Πρόεδροι
Πρόεδροι
Λυδοί

thumb|200 px|right|Ιστορικός χάρτης της Μ. Ασίας
Οι **Λυδοί** ήταν αρχαίος λαός που κατοικούσε στη Λυδία, αρχαία χώρα της Μικράς Ασίας.

Υπάρχουν διάφορες υποθέσεις σχετικά με την καταγωγή των αρχαίων Λυδών, όπως ο συσχετισμός με τους Ομηρικούς Μαίονες, η Βίβλος τους θεωρεί Σημίτες απογόνους του Λούδ, μικρότερου γιου του Σημ (γενάρχη των Σημιτικών λαών και εγγονού του Νώε). Πιθανότερη εκδοχή θεωρείται του Ηρόδοτου, κατά τον οποίο οι Λυδοί αποτελούν κοινό κορμό με τους Κάρες και επομένως με τους λοιπούς ομόφυλους λαούς Λύκιους.

## Εξωτερικοί σύνδεσμοι
* Palaeolexicon - Εργαλείο μελέτης αρχαίων γλωσσών (περιλαμβάνει Λυδικό λεξικό)

Κατηγορία:Εξαφανισθέντες λαοί
Κατηγορία:Αρχαίοι λαοί της Μικράς Ασίας
Κατηγορία:Λυδία
Ο πρωτομάστορας (όπερα)

**Ο πρωτομάστορας** είναι τίτλος ελληνικής όπερας του Μανώλη Καλομοίρη. 

Με βάση το δημοτικό τραγούδι Το γιοφύρι της Άρτας, ο Νίκος Καζαντζάκης έγραψε το 1909 τραγωδία, την οποία διασκεύασε σε όπερα ο Μανώλης Καλομοίρης. Η όπερα πρωτοπαρουσιάστηκε στην Αθήνα το 1916 και χαιρετίστηκε ως μουσικός σταθμός (ΕΣΤΙΑ 12 Μαρτίου 1916). 

Ο συνθέτης στον πρόλογο του σημείωσε μεταξύ άλλων: "Διάλεξε ο μουσικός την τραγωδία του Πρωτομάστορα ... γιατί πιστεύει πως ο θρύλος μονάχα, ο μύθος της αρχαίας τραγωδίας, καταδέχεται και τη ζητάει μάλιστα την επεξεργασία της μουσικής, τη μουσική ατμόσφαιρα. Σε τέτοια ατμόσφαιρα ίσα-ίσα ο κόσμος του θρύλου ο φανταστικός, ζει πιό άνετα και πιό έντονα την παραμυθένια του ζωή." 

Δεκατρία χρόνια αργότερα, το 1929, ο συνθέτης έχοντας ξαναδουλέψει το έργο θα σημειώσει:"... Έτσι ο Πρωτομάστορας μου φαντάζει σαν σύμβολο της ζωής μου και της Μοίρας - της Μοίρας κάθε τεχνίτη του τόπου μας, την ορμή για τα μεγάλα, για τα ωραία, μα που δεν μπορεί ή δεν τον αφήνουνε να στήσει. ... μέσα στη μουσική του θρύλου του Γιοφυριού της Άρτας είχα κλείσει μαζί με αρκετές νεανικές απειρίες και αδεξιότητες ότι καλύτερο είχα από τη φλόγα της ζωής μου, από τα όνειρα μου, από την Ελλάδα μου..." 

## Παραπομπές


Κατηγορία:Όπερες του Μανώλη Καλομοίρη
Κατηγορία:Όπερες στην ελληνική γλώσσα
Κατηγορία:Νίκος Καζαντζάκης
Λιμενήιο

Αρχαία χώρα περιορισμένης έκτασης, δίπλα στη Μίλητο και στον Μαίανδρο ποταμό της Ιωνίας, στη Μικρά Ασία.

Αναφέρεται από τον Ηρόδοτο (Α 18) στους πολέμους του Βασιλέως Αλυάττου των Λυδών κατά των Ιώνων, και τελικά κατέστει περιοχή της  Λυδίας.

Κατηγορία:Ιστορική γεωγραφία
Κατηγορία:Μικρά Ασία
Αντώνιος Πεπανός

Ο **Αντώνιος Πεπανός** (αναφέρεται και ως **Πέπανος**) ήταν Έλληνας αθλητής της κολύμβησης. Γεννήθηκε το 1866 στην Πάτρα. Την εποχή του αναγνωρίστηκε ως ο κορυφαίος κολυμβητής της χώρας και έλαβε την πρώτη θέση σε όλους τους τοπικούς αγώνες που είχε μετάσχει. 

Το 1896, στους Α΄ Ολυμπιακούς Αγώνες των Αθηνών, ανακηρύχθηκε δεύτερος ολυμπιονίκης στην κολύμβηση 500 μέτρων με πρώτο τον αυστριακό Πάουλ Νόιμαν. Ο αγώνας διεξάχθηκε στη Ζέα την 30η Μαρτίου, ο δε ίδιος υπέφερε από βαρύ κρυολόγημα και αιμορραγία στην μύτη, για αυτό άλλωστε απείχε από τα 1.200 μέτρα όπου είχε επίσης δηλώσει συμμετοχή. 

Ήταν ιδιοκτήτης καφενείου στην πλατεία Γεωργίου Α΄ στο κέντρο της πόλης της Πάτρας. Διετέλεσε αθλητής του Παναχαϊκού Γυμναστικού Συλλόγου Πατρών (μετέπειτα: Παναχαϊκή Γ.Ε.) από το 1891, έτος ίδρυσης του συλλόγου, καθώς και μουσικός της φιλαρμονικής ορχήστρας. Απεβίωσε το 1918.

## Αναγνώριση
Ο Πεπανός θεωρήθηκε κατά την ενεργό του δράση ως ο καλύτερος Έλληνας αθλητής στην κολύμβηση. Προς τιμήν του ονομάστηκε το Κλειστό Κολυμβητήριο στο Παμπελοποννησιακό Αθλητικό Κέντρο της γενέτειράς του. Επίσης, έχει καθιερωθεί αγώνας ιστιοπλοΐας ανοιχτής θαλάσσης στη μνήμη του.

## Παραπομπές


## Πηγές
* Κώστας Α. Κοκκοβίκας, *Αχαΐα. Περί αθλητικού παρελθόντος*, έκδοση: Ακτίνα. Επικοινωνία-Προβολή. Μονοπρόσωπη ΕΠΕ, Πάτρα 2004.
* Νίκος Ε. Πολίτης, *Ο Πατραϊκός αθλητισμός*, Τόμος Β΄, *Από την εποχή του Τόφαλου ως την ίδρυση της Παναχαϊκής*, Αχαϊκές εκδόσεις, Πάτρα 1997. ISBN 960716492X.
* Νίκος Ε. Πολίτης, *Ο Πατραϊκός αθλητισμός*, Τόμος Α΄, *Η πρώτη δεκαετία 1891-1900*, Αχαϊκές εκδόσεις, Πάτρα 1994. ISBN 9607164911.

## Εξωτερικοί σύνδεσμοι
* Αργυρό – Χάλκινο Μετάλλιο, 11 Απριλίου 1896, 500μ. ελεύθερο, Αντώνης Πέπανος, ιστότοπος Ελληνικής Ολυμπιακής Επιτροπής (Ε.Ο.Ε.).

Κατηγορία:Έλληνες αργυροί Ολυμπιονίκες
Κατηγορία:Κολυμβητές της Παναχαϊκής
Κατηγορία:Έλληνες αθλητές της κολύμβησης
Κατηγορία:Κολυμβητές στους Θερινούς Ολυμπιακούς Αγώνες 1896
Κατηγορία:Έλληνες κολυμβητές στους Θερινούς Ολυμπιακούς Αγώνες
Ιωάννης Μητρόπουλος

Ο **Ιωάννης Μητρόπουλος** (1874 - μετά το 1896) ήταν Έλληνας αθλητής του Εθνικού ΓΣ Αθηνών.

## Βιογραφία
Γεννήθηκε το 1874. Καταγόταν από τη Ζαχλωρού. Προπονητής του ήταν ο Ιωάννης Χρυσάφης. Το 1896, στους πρώτους Ολυμπιακούς Αγώνες της Αθήνας, αναδείχτηκε πρώτος στους κρίκους. Ο αγώνας έγινε στις 28 Μαρτίου 1896. Κατέκτησε επίσης ένα χάλκινο μετάλλιο στο ομαδικό του δίζυγου, με την ομάδα του Εθνικού Γυμναστικού Συλλόγου.

## Παραπομπές


## Πηγές
* Κώστας Α. Κοκκοβίκας, *Αχαΐα. Περί αθλητικού παρελθόντος*, έκδοση: Ακτίνα. Επικοινωνία-Προβολή. Μονοπρόσωπη ΕΠΕ, Πάτρα 2004
* Νίκος Ε. Πολίτης, *Ο Πατραϊκός αθλητισμός*, Τόμος Β΄, *Από την εποχή του Τόφαλου ως την ίδρυση της Παναχαϊκής*, Αχαϊκές εκδόσεις, Πάτρα 1997. ISBN 960716492X
* Νίκος Ε. Πολίτης, *Ο Πατραϊκός αθλητισμός*, Τόμος Α΄, *Η πρώτη δεκαετία 1891-1900*, Αχαϊκές εκδόσεις, Πάτρα 1994. ISBN 9607164911

Κατηγορία:Έλληνες αθλητές της ενόργανης γυμναστικής
Κατηγορία:Αθλητές της γυμναστικής στους Θερινούς Ολυμπιακούς Αγώνες 1896
Κατηγορία:Έλληνες χρυσοί Ολυμπιονίκες
Κατηγορία:Έλληνες χάλκινοι Ολυμπιονίκες
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Αθλητές στίβου Εθνικού ΓΣ
Χίλων ο Πατρεύς

Ο **Χίλων ο Πατρεύς** ή **Χίλων (ή Χείλων) ο Αχαιός** (γιος του Χίλωνος) ήταν Αχαιός παλαιστής από την Πάτρα, διάσημος στην εποχή του. Είχε νικήσει στην πάλη στην 112η και στην 113η Ολυμπιάδα, τέσσερις φορές στα Ίσθμια, τρεις φορές στα Νέμεα, και έξι φορές στα Πύθια. Σκοτώθηκε σε μάχη. Οι Αχαιοί τον έθαψαν με έξοδα του κράτους και έστησαν ανδριάντα του στην Ολυμπία.

Οι πληροφορίες αυτές μας παραδίδονται από τον Παυσανία στα Ηλιακά και στα Αχαϊκά. Ο Παυσανίας αναφέρει το άγαλμα του Χείλωνα στην Ολυμπία, σύμφωνα με το επίγραμμα του οποίου ο Χίλων είχε νικήσει *«στην πάλη δυο φορές σε [[Ολυμπιακοί αγώνες|Ολυμπιακούς αγώνες]], μια φορά στους [[Δελφοί|Δελφούς]], τρεις φορές στη [[Νεμέα]] και τέσσερις φορές στον [[Ισθμός της Κορίνθου|Ισθμό]]»*. Πέθανε στον πόλεμο και για τον λόγο αυτό οι Αχαιοί τον έθαψαν με έξοδα του κράτους. Σύμφωνα με τον Παυσανία, το άγαλμα του το είχε φτιάξει ο Λύσιππος και από το γεγονός αυτό πιθανολογεί ότι έπεσε σε μάχη είτε στη Χαιρώνεια πολεμώντας τον Φίλιππο Β΄ μαζί με όλους τους Αχαιούς είτε με τον Αντίπατρο στη μάχη της Λαμίας, στη Θεσσαλία, έναντι των Μακεδόνων. Τοπικός οδηγός στην Αχαΐα ανέφερε στον Παυσανία ότι οι Αχαιοί δεν εξεστράτευσαν στη Λαμία μετά τη μάχη της Χαιρώνειας, αλλά μόνο ο παλαιστής ο Χίλων (Χείλων) των Αχαιών συμμετείχε σε αυτή τη μάχη. Ο χάλκινος ανδριάντας του Λύσιππου που παρίστανε τον Χίλωνα (Χείλωνα) έφηβο από την Ολυμπία μεταφέρθηκε στην Ρώμη και ο Αγρίπας τον είχε στήσει μπροστά από τα θερμά λουτρά. Ο Τιβέριος μετά από απαίτηση του λαού τον επανέφερε στην προηγούμενη θέση του .

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Αχαιοί ολυμπιονίκες
Κατηγορία:Ισθμιονίκες
Κατηγορία:Πυθιονίκες
Κατηγορία:Νεμεονίκες
Κατηγορία:Αρχαίοι ολυμπιονίκες της πάλης
Κατηγορία:Αρχαίοι ολυμπιονίκες (4ος αιώνας π.Χ.)
Ιωάννης Διακίδης

Ο **Ιωάννης Διακίδης** (Σύμη, 1867 - Πάτρα, 1962) ήταν αθλητής και ευεγέρτης των Πατρών. 

Ήταν λιθογράφος και διατηρούσε δικό του κατάστημα στην Πάτρα, το οποίο άφησε εποχή για την καλαισθησία του. Ήταν επίσης αθλητής του Παναχαικού γυμναστικού συλλόγου και του ΕΟΣ Πάτρας, με πολλές νίκες σε αγώνες και φυσιολάτρης ο οποίος σε πολύ μεγάλη ηλικία συμμετείχε σε πεζοπορίες. Κατασκεύασε ορειβατικό καταφύγιο στο Παναχαϊκό όρος, δώρισε στο κράτος το οίκημα της οδού Κορίνθου και με δική του δωρεά απέκτησε στέγη η Σχολή του Λαού, η οποία για τον τιμήσει ονομάστηκε "Διακίδειος". Τέλος, μεταξύ πολλών άλλων δωρεών, δώρισε δυο οικήματα στην χριστιανική εστία και ένα οίκημα στον ΦΙλοδασικό σύλλογο στην περιοχή *Άγιος Κωνσταντίνος* στην Κρήνη. Αδελφός του ήταν ο Θεμιστοκλής Διακίδης. Σήμερα ο ΕΟΣ Πατρών για να τιμήσει την προσφορά του έδωσε το όνομα του σε καταφύγιο στο Παναχαϊκό όρος.

Πήρε μέρος στο πρώτο πανελλήνιο πρωτάθλημα χιονοδρομίας κατακτώντας μάλιστα την 3η θέση. Ήταν μέλος και αθλητής του Παναχαϊκού Γ.Σ. το 1895 ήταν από τους πρώτους κωπηλάτες του συλλόγου παίρνοντας μέρος και σε αγώνες. 


  Diakidis house AgiosKonstantinos Krini.JPG|Το οίκημα , δωρεά Διακίδη, στην Άγιο Κωνσταντίνο Κρήνης
  Diakidis house Krini.JPG|Η εντοιχισμένη πλάκα του παραπάνω κτιρίου
  Diakidios sxoli.JPG|Όροφος η Χριστιανική Εστία Πατρών και ισόγειο η Διακίδειος Σχολή Λαού, δωρεά Διακίδη και τα δύο
  10h Diakidio School.JPG|Το Διακίδειο 10ο Δημοτικό Σχολείο Πάτρας


## Παραπομπές


## Πηγές
* Χρήστος Μούλιας, *Το λιμάνι της σταφίδας, Πάτρα 1828-1900*, Εκδόσεις Περί τεχνών, Πάτρα 2000, ISBN 960-86814-0-5
* Νίκος Ε. Πολίτης, *Ο Πατραϊκός αθλητισμός*, Τόμος Β΄, *Από την εποχή του Τόφαλου ως την ίδρυση της Παναχαϊκής*, Αχαϊκές εκδόσεις, Πάτρα 1997. ISBN 960716492X
* Νίκος Ε. Πολίτης, *Ο Πατραϊκός αθλητισμός*, Τόμος Α΄, *Η πρώτη δεκαετία 1891-1900*, Αχαϊκές εκδόσεις, Πάτρα 1994. ISBN 9607164911

## Εξωτερικοί σύνδεσμοι
*eospatras, επίσημη ιστοσελίδα

Κατηγορία:Έλληνες ευεργέτες
Κατηγορία:Έλληνες αθλητές των χιονοδρομιών
Κατηγορία:Έλληνες αθλητές της κωπηλασίας
Κατηγορία:Αθλητές στίβου της Παναχαϊκής
Κατηγορία:Ορειβατικός σύλλογος Πάτρας
Παύλος Παυλόπουλος (αγωνιστής)

Ο **Παύλος Παυλόπουλος** ήταν Έλληνας αγωνιστής από την Πάτρα της Επανάστασης του 1770 γνωστής σαν Ορλωφικά. 

## Βιογραφία
Ήταν τσαγκάρης στο επάγγελμα, χωρίς να είναι τίποτα άλλο γνωστό σήμερα για την προσωπική ζωή του ή την οικογένεια του. Πήρε μέρος στην πολυήμερη και αποτυχημένη πολιορκία του Κάστρου της Πάτρας από του επαναστατημένους Έλληνες και ήταν ο μόνος Πατρινός που πήρε μέρος παρόλο που η πόλη είχε εξεγερθεί, φοβούμενοι πιθανότατα σφαγή από τους Οθωμανούς αν αποτύχει η επανάσταση.

Μετά τη συντριβή της επανάστασης, συνέχισε τον απελευθερωτικό αγώνα ως επικεφαλής 20 παλικαριών. Πιάστηκε έξω από την Ναύπακτο με προδοσία και δολοφονήθηκε με ανασκολοπισμό (κοινώς "σουβλίστηκε") από τους Τούρκους, μάλιστα αναφέρεται πως έβαλαν την αδελφή του να γυρίζει την σούβλα. Θεωρούνταν λαϊκός ηγέτης της εποχής του και φανερός ορκισμένος εχθρός των προκρίτων.

## Παραπομπές


## Πηγές
* Μιχαήλ Β. Σακελαρίου, *Η Πελοπόννησος κατά την δευτέραν Τουρκοκρατίαν ([[1715]] - [[1821]])*, Εκδόσεις Ερμής, 1939. (Επανέκδοση: Λιθογραφείο Α. Ελευθερίου, 2000.).
* Χ.Π. Κορύλλου, *Η Πελοπόννησος κατά τους χρόνους της εθνεγερσίας 1770-1821*, Εκ του τυπογραφείου Σ. Γαληνάκη, Εν Αθήναις 1928. (Επανέκδοση: Εκδόσεις πελασγός, Αθήνα 2003. ISBN 960-522-179-9.).

Κατηγορία:Ορλωφικά
Κατηγορία:Έλληνες αγωνιστές του 18ου αιώνα
Ανδρέας Κοντογούρης

Ο **Ανδρέας Κοντογούρης** ήταν διπλωμάτης και αγωνιστής της Ελληνικής επανάστασης του 1821. Γεννήθηκε στην Κεφαλλονιά και ήρθε στην Πάτρα το 1786.
## Βιογραφία
Ήταν παντρεμένος με την Ζωή Μεσσηνέζη και είχε δύο γιους, τον Στυλιανό και τον Γεώργιο, εγγονός του ήταν ο Αριστομένης.

Διετέλεσε πρόξενος, μέχρι το 1818, της Γαλλίας, της Ισπανίας, της Αμερικής και άλλων κρατών στην Πάτρα. Έκανε μεγάλη περιουσία και όταν κηρύχθηκε η Επανάσταση, συνέστησε Σώμα Κεφαλλονιτών, το οποίο το εξόπλισε με έξοδα δικά του.
Όταν ο Ιουσούφ Πασάς εισέβαλε στην Πάτρα, τον καταδίωξε αλλά διέφυγε στην Κεφαλλονιά. Πριν φύγει, έβαλε φωτιά στις αποθήκες του, οι οποίες ήταν γεμάτες, για να μην πέσουν τα εμπορεύματα στα χέρια των Τούρκων.
## Πηγές
**Πελοποννήσιοι αγωνιστές του 1821, Νικηταρά απομνημονεύματα*, Φωτάκου, εκδόσεις Βεργίνα, Αθήνα 1996.
* Γιώτα Καΐκα-Μαντανίκα, "Το πτερόν είς τον πίλον", τόμος Α΄, εκδόσεις Γιάννης Πικραμένος, Πάτρα 2009, ISBN 978-960-6628-20-7
## Παραπομπές


Κατηγορία:Αγωνιστές του 1821
Κατηγορία:Έλληνες διπλωμάτες
Ανδρεας
Λυκαστία

thumb|200 px|right|Ιστορικός χάρτης της Μ. Ασίας

Η **Λυκαστία** ήταν αρχαία χώρα του Γαλατικού Πόντου, ανατολικά της Αμισού (Σαμψούντας). Κύρια πόλη αυτής της χώρας ήταν η ελληνική Λύκαστος που απείχε 20 στάδια ανατολικά της Αμισού παρά τις εκβολές του ομώνυμου ποταμού Λύκαστου, σημερινού Καρά-μπογκάζ που εκβάλει παρά το ακρωτήριο Τσίβα-Μπουρνού.

## Παραπομπές


Κατηγορία:Ιστορικές περιοχές της Τουρκίας
Κατηγορία:Αρχαίες ελληνικές αποικίες στη Μικρά Ασία
Μεζές

[right|thumb|250px|[Ποικιλία μεζέδων]]
right|thumb|250px|Ένας απλός μεζές: Τυρί με ελιές
right|thumb|250px|Κρεμασμένα χταπόδια
Οι **μεζέδες** (ελληνικά:έδεσμα) είναι τα μικρά πιάτα ή ορεκτικά που σερβίρονται για να συνοδέψουν τη κατανάλωση ποτού / αλκοόλ. Η λέξη προέρχεται από τα περσικά *μαζέ* (مزه), που σημαίνει γεύση.

Οι μεζέδες είναι συνηθισμένοι, εκτός από την Ελλάδα και σε άλλες χώρες της ανατολικής Μεσογείου και της Μέσης Ανατολής, όπως η Τουρκία, η Συρία, ο Λίβανος και το Ιράν.

Στην Ελλάδα συνοδεύουν συνήθως το ούζο, το τσίπουρο, το κρασί, τη ρετσίνα αλλά και τη μπύρα. Χαρακτηριστικοί μεζέδες της ελληνικής κουζίνας είναι τα αλίπαστα, οι ελιές, διάφορες σαλάτες όπως το τζατζίκι, η τυροσαλάτα και η ταραμοσαλάτα, το χταπόδι, το σαγανάκι, ο παστουρμάς, τα φασόλια, οι σαρδέλλες κ.ά. Είναι συνήθως αλμυροί, για να ενθαρρύνεται η κατανάλωση περισσότερου ποτού.

Οι μεζέδες αναφέρονται και με ονόματα όπως *μεζεδάκια*, *μεζεκλίκια*, και κάποιες φορές *μπινελίκια*.

Μεζέδες σερβίρονται σε πολλά ελληνικά και μεσογειακά εστιατόρια, αλλά στην Ελλάδα υπάρχουν και σε εστιατόρια που ονομάζονται γενικά **μεζεδοπωλεία**, αλλά και εξειδικευμένα μαγαζιά όπως **ουζερί** (για ούζο) και **τσιπουράδικα** (για τσίπουρο).

Το σερβίρισμα του μεζέ γίνεται συνήθως σε μικρό πιάτο, γιατί δεν είναι για χόρταση, αλλά για συνοδεία του ποτού, ώστε να μην το πιεί κανείς ξεροσφύρι. Η οδοντογλυφίδα είναι μια συνήθης επιλογή για να διευκολύνει το πιάσιμο του μεζέ, αν και τα μικρά πηρούνια είναι επίσης αποδεκτά. Το συνοδευτικό ψωμί είναι απαραίτητο.

Σε περίπτωση που πολλοί μεζέδες σερβίρονται σε ένα πιάτο, το πιάτο αυτό ονομάζεται ποικιλία.

## Μεζέδες που σερβίρονται στην Ελλάδα
Ο κατάλογος είναι ενδεικτικός και σίγουρα όχι πλήρης.
**Τυριά**
* Φέτα
* Κίτρινα τυριά
* Σαγανάκι
**Σαλάτες**
* Τζατζίκι
* Τυροσαλάτα (αλλιώς Χτυπητή ή Τυροκαυτερή)
* Ταραμοσαλάτα
* Μελιτζανοσαλάτα
* Ρώσικη
* Κηπουρού
**Ψαρικά**
* Σαρδέλα
* Καπνιστά Ψάρια
* Ρέγγα
* Σκουμπρί
* Λακέρδα
* Τσίρος
* Σολομός
* Όστρακα και Μαλάκια
* Χταπόδι
* Γαρίδα
**Κρεατικά / Αλλαντικά / Αλίπαστα**
* Σαλάμι
* Κεφτέδες/Κεφτεδάκια
* Σουτζούκια/Σουτζουκάκια
* Λουκάνικο
* Παστουρμάς
* Καβουρμάς
**Διάφορα άλλα**
* Ελιές
* Φασόλια
* Τουρσιά
* Ντομάτα
* Αγγούρι

## Εξωτερικοί σύνδεσμοι

* Κάποιες συνταγές για ελληνικούς μεζέδες
* Μεζέδες από τη Κεφαλονιά
* Mεζεδάκια και μεζέδες για μικρές ή μεγάλες παρέες
*Ελληνικό blog με μεζέδες-συνταγές

Κατηγορία:Ελληνική κουζίνα
Κατηγορία:Τουρκική κουζίνα
Κατηγορία:Κρύα ορεκτικά
Κατηγορία:Ζεστά ορεκτικά
Κατηγορία:Βαλκανική κουζίνα
Αντρέα Σενιέ

**Αντρέα Σενιέ** ονομάζεται μια όπερα σε τέσσερις πράξεις του Ουμπέρτο Τζορντάνο, σε λιμπρέτο του Λουίτζι Ιλλίκα. Βασίστηκε στη ζωή του ελληνογάλλου ποιητή Αντρέ Σενιέ.
* Πρώτη παράσταση: Μιλάνο, 1896
## Χαρακτήρες
* ΑΝΤΡΕ ΣΕΝΙΕ: ένας νεαρός ποιητής, Τενόρος
* ΣΑΡΛ ΖΕΡΑΡ: υπηρέτης και επαναστάτης, Βαρύτονος
* ΜΑΝΤΕΛΕΝ ΝΤΕ ΚΟΥΑΝΥ: Σοπράνο
* ΜΠΕΡΣΙ: η ηλικιωμένη της υπηρέτρια, Μέτζο-Σοπράνο
* ΚΟΜΗΣΣΑ ΝΤΕ ΚΟΥΑΝΥ: Μέτζο-Σοπράνο
* ΜΑΝΤΕΛΟΝ: μια γριά γυναίκα, Μέτζο-Σοπράνο
* ΜΑΤΙΕ: Βαρύτονος
* Ο ΑΒΒΑΣ: Τενόρος
* ΕΝΑΣ ΚΑΤΑΣΚΟΠΟΣ: Τενόρος
* ΦΟΥΚΙΕ-ΤΕΝΒΙΛ: Μπάσσος
* ΡΟΥΣΕ: Μπάσσος

## Λίγα λόγια για το έργο
* Εποχή: Γαλλική Επανάσταση
* Τόπος: Πύργος του Κουανύ, Παρίσι

## Παραπομπές


## Εξωτερικοί σύνδεσμοι
* 

Κατηγορία:Όπερες του Ουμπέρτο Τζορντάνο
Κατηγορία:Όπερες στην ιταλική γλώσσα
Αριάδνη και ο Κυανοπώγων

Η **Αριάδνη και ο Κυανοπώγων** είναι όπερα σε τρεις πράξεις του Πωλ Ντυκά, σε λιμπρέτο του Μωρίς Μαίτερλινκ.
Η πρώτη παράσταση έλαβε χώρα το 1907 στο Παρίσι.
## Χαρακτήρες
* ΚΥΑΝΟΠΩΓΩΝ: Μπάσσος
* ΑΡΙΑΔΝΗ: σύζυγος του Κυανοπώγωνα, Σοπράνο
* Η ΠΑΡΑΜΑΝΑ: Κοντράλτο
* ΣΕΛΥΣΕΤ: σύζυγος του Κυανοπώγωνα, Μέτζο-Σοπράνο
* ΥΓΚΡΕΝ: σύζυγος του Κυανοπώγωνα, Σοπράνο
* ΜΕΛΙΣΑΝΤ: σύζυγος του Κυανοπώγωνα, Σοπράνο
* ΜΠΕΛΛΑΝΖΕΡ: σύζυγος του Κυανοπώγωνα, Σοπράνο
* ΑΛΛΑΝΤΙΝ: σύζυγος του Κυανοπώγωνα, Ρόλος δράσης
* ΕΝΑΣ ΓΕΡΟΣ ΧΩΡΙΚΟΣ: Μπάσσος

## Λίγα λόγια για το έργο
* Εποχή: Μεσαίωνας
* Τόπος: Το κάστρο του Κυανοπώγωνα

## Παραπομπές


## Εξωτερικοί σύνδεσμοι
* 

Κατηγορία:Όπερες στη γαλλική γλώσσα
Κατάλογος έργων όπερας

Ακολουθεί **κατάλογος έργων [[όπερα]]ς** κατά αλφαβητική σειρά έργου στο πρωτότυπο, όνομα συνθέτη, όνομα λιμπρεττίστα, χρονολογία, πόλη και θέατρο της πρώτης παράστασης. Τα άρθρα, οριστικά ή αόριστα, δεν λαμβάνονται υπ' όψιν στην αλφαβητική κατάταξη.

Οι χρονολογίες είναι της πρώτης παράστασης του έργου διεθνώς. 'Οταν η πρεμιέρα έχει δοθεί μετά τον θάνατο του συνθέτη αλλά σε σχετικά σύντομο διάστημα (ένα ή το πολύ δύο χρόνια), τότε υπάρχει η ένδειξη "μεταθαν." (μεταθανάτια). Όταν υπάρχει και δεύτερη χρονολογία εντός παρενθέσεως, τότε η πρώτη είναι της σύνθεσης του έργου και η δεύτερη της αρκετά ή πολύ απομακρυσμένης πρεμιέρας του. 

## Δείτε επίσης
* Κατάλογος των σπουδαιότερων έργων όπερας
* Κατάλογος έργων όπερας Ελλήνων συνθετών

*
Οπερες
Αρμίντα (Γκλουκ)

Η **Αρμίντα** (γαλλ. *Armide*) είναι όπερα σε πέντε πράξεις του Κρίστοφ Βίλιμπαλντ Γκλουκ, βασισμένη σε λιμπρέτο του Φιλίπ Κινώ. Η πρώτη παράσταση του έργου έγινε στις 23 Σεπτεμβρίου του 1777 στο Παρίσι. Η πλοκή του έργου εκτυλίσσεται την εποχή της Α' Σταυροφορίας στη Δαμασκό.  
## Χαρακτήρες
* Αρμίντα: μια μάγισσα, *[[σοπράνο]]*
* Φοινίκη: φίλη της, *Σοπράνο*
* Σιδονία: φίλη της, *Σοπράνο*
* Χιδραότ: βασιλιάς της Δαμασκού, *[[Βαρύτονος]]*
* Αρόντ: αρχηγός του επιτελείου του, *[[Μπάσος]]*
* Ρινάλντο: διοικητής των σταυροφόρων, *[[Τενόρος]]*
* Αρτεμίδωρος: ένας σταυροφόρος, *Τενόρος*
* Ουμπάλντο: ένας ιππότης, *Βαρύτονος*
* Δανός ιππότης: *Τενόρος*
* Η Μανία του Μίσους: *[[Κοντράλτο]]*
* Ο Δαίμων ως Λουσίντα: *Σοπράνο*
* Ο Δαίμων ως μέλισσα: *Σοπράνο*
* Νεράιδα: *Σοπράνο*

## Παραπομπές


## Εξωτερικοί σύνδεσμοι
* 

Κατηγορία:Όπερες του Γκλουκ
Κατηγορία:Όπερες στη γαλλική γλώσσα
Φιάλη

thumb|200px|Φιάλες

Η **φιάλη** είναι ένα είδος δοχείου που χρησιμοποιείται συχνά για την μεταφορά και την αποθήκευση των υγρών όπως νερό, γάλα, κρασί, μπύρα, μαγειρικό λάδι, μελάνι και χημικά. Ο λαιμός της φιάλης είναι στενότερος από το κυρίως σώμα της και καταλήγει στο στόμιο. Οι φιάλες είναι φτιαγμένες συνήθως από γυαλί, αλουμίνιο, πηλό, πλαστικό ή άλλα αδιαπέραστα υλικά.

## Εξωτερικοί σύνδεσμοι
* 

Κατηγορία:Σκεύη
Κατηγορία:Συσκευασία τροφίμων
Κατηγορία:Δοχεία αποθήκευσης τροφίμων
Αιολίς

Με το όνομα **Αιολίς** στην Ελληνική Μυθολογία, Ιστορία και Γραμματεία φέρονται:

* Αιολίς: Προσωνύμιο καθεμιάς των θυγατέρων του Βασιλέως της Θεσσαλίας Αιόλου, του γιου του Έλληνος που έδωσε το όνομά του στην γηγενή Αιολική φυλή, άλλως Αιολείς.
* Αιολίς: Η κοιτίδα των Αιολέων ως θεωρούμενη η Θεσσαλία απ΄ όπου η Αιολική φυλή εξόρμησε, μετά την έναρξη της υποχώρησης των υδάτων εκ του κατακλυσμού, και εγκαταστάθηκε στα βόρεια της Μικράς Ασίας παράλια. Η μητρόπολις δε αυτή των Αιολέων μετονομάσθηκε σε  Θεσσαλία από της εισβολής και εγκατάστασης σ΄ αυτή, κατά τον 11ο π.Χ. αι., από Ήπειρο και Θεσπρωτία επιδρομέων Θεσσαλών. (Ηρόδοτος Ζ 176).
* Αιολίς ή Αιολίδα: Πανάρχαια παραλιακή χώρα στη Μικρά Ασία.
* Αιολίς: Τοπωνυμικό επίθετο της Σμύρνης στη Μικρά Ασία.
* Αιολίς: Αρχαία πόλη της Τενέδου έχουσα δύο λιμένες και «ιερόν» του Σμινθέα Απόλλωνα. (Στράβων C 104).
* Αιολίς: Πόλη της Φωκίδας της οποίας το μεν όνομα δεν αναφέρεται ρητά, αλλά της οποίας η ύπαρξη τεκμαίρεται από περικοπή του Ηρόδοτου (Η 35) όπου κατά τη περιγραφή των καταστροφών που έγιναν, απ΄ όσους Πέρσες μετά τη μάχη των Θεμοπυλών δεν είχαν μεταβεί στους Δελφούς, κατά των μόνων εκεί στο Μαραθώνα μη Μηδισάντων Ελλήνων, συγκεκριμένα αναφέρει την έκφραση: «…*ενέπρησαν των Πανοπέων την πόλιν και Δαυλίων και Αιολιδέων*».
* Αιολίς: Το περί την Καλυδώνα και την Πλευρώνα Αιτωλικό τμήμα του οποίου οι κάτοικοι θεωρούνταν Αιολείς.
* Αιολίς (Άρης): Χαρτογραφημένη περιοχή στο πλανήτη Άρη.

Κατηγορία:Αποσαφηνίσεις ονομάτων
Ουίλιαμ Κάμντεν

Ο **Ουίλιαμ Κάμντεν** (*William Camden*, 2 Μαΐου 1551 - 9 Νοεμβρίου 1623) ήταν Άγγλος ιστορικός, τοπογράφος και αρχαιοδίφης.
Συνέταξε την πρώτη τοπογραφική έρευνα της Βρετανίας και τον πρώτο λεπτομερή απολογισμό της διακυβέρνησης της χώρας του από τη Βασίλισσα Ελισάβετ Α' της Αγγλίας. Σε συνεργασία με τον Αβραάμ Ορτέλιους έγραψε το έργο *Britannia*, η πρώτη έκδοση του οποίου έγινε το 1586. 

## Παραπομπές


## Εξωτερικοί σύνδεσμοι
* 

Κατηγορία:Άγγλοι ιστορικοί
Κατηγορία:Άγγλοι χαρτογράφοι
Μαίονες

Αρχαίος λαός ινδοευρωπαϊκός συγγενής προς τους Φρύγες που κατοικούσε νότια της Μυσίας στη Μαιονία.
Στην Ιλιάδα, οι Μαίονες αποκαλούνται "Μέονες", με ηγεμόνες τον Μέσθλη και τον Άντιφο. 

Αργότερα τους Μαίονες υπέταξε ο άγνωστος στον Όμηρο λαός των Λυδών του οποίου το όνομα έλαβε όλη γενικότερα η χώρα.

Κατηγορία:Εξαφανισθέντες λαοί
Κατηγορία:Αρχαίοι λαοί της Μικράς Ασίας
Κατηγορία:Μαιονία
Κατάταξη παγκόσμιου τουρισμού

Ο Παγκόσμιος Οργανισμός Τουρισμού συντάσσει την **κατάταξη παγκόσμιου τουρισμού**.

## Αριθμός ξένων τουριστών το 2002, 2003 και 2004

* Πηγή: https://web.archive.org/web/20051207023328/http://www.world-tourism.org/facts/wtb.html

## Εισόδημα από ξένους τουρίστες το 2002, 2003 και 2004

{* } τα στοιχεία για το 2002 και το 2003 δεν είναι διαθέσιμα προς το παρόν. Θα ενημερωθεί σύντομα.

## Περιφερειακά αποτελέσματα (2002)

### Ευρώπη

## Εξωτερικοί σύνδεσμοι
* Κατάταξη Ασίας στον Παγκόσμιο Τουρισμό
* Στατιστικά ταξιδίων
* Τουρισμός κατά Παγκόσμια Περιφέρεια, έκδοση 2001
* Tourism Highlights Edition 2003 (PDF)
* Tourism Highlights Edition 2004 (PDF)
* Tourism Review Search

Κατηγορία:Τουρισμός
Κατηγορία:Κατάλογοι χωρών
Μαιονία

thumb|200 px|right|Ιστορικός χάρτης της Μ. Ασίας
Η **Μαιονία** ήταν πανάρχαία χώρα στη Μικρά Ασία, μεταξύ της Μυσίας, της Φρυγίας, της Καρίας και του Αιγαίου πελάγους. Πατρίδα των Μηόνων του Ομήρου. Κάτοικοί της κατά την ιστορική περίοδο ήταν οι Μαίονες.

Μετά τη κατάληψη της Μαιονίας από τους Λυδούς, οι Έλληνες αρχαίοι ποιητές καλούσαν Μαιονία τη Λυδία και μάλιστα το ΒΑ τμήμα αυτής. Κατά τον Στράβωνα, η «Μαιονία» λεγόταν επίσης και «κατακεκαυμένη», λόγω του άνυδρου τοπίου της. Ο Κλαύδιος Πτολεμαίος αναφέρει τρεις πόλεις της, ενώ οι εκκλησιαστικοί συγγραφείς αναφέρουν πόλη της Λυδίας ως «Μεονία», που οι νεότεροι την τοποθετούν στα ερείπια του καταστραμμένου χωριού Μένιε.
Κατάλογος χωρών ανά κατά κεφαλήν ΑΕΠ (ονομαστικό)

Στο λήμμα κατατάσσονται οι χώρες του κόσμου με βάση το Ακαθάριστο Εγχώριο Προϊόν κατά κεφαλήν σε ονομαστική αξία.

::*Το παρόν λήμμα περιέχει  στοιχεία διαθέσιμα από το 2017. Για παλαιότερες κατατάξεις, δες [[Κατάλογος χωρών κατά κεφαλή ΑΕΠ (ονομαστικό)/2007-2008]]*

Αυτοί είναι τρεις κατάλογοι των παγκόσμιων οικονομιών που ταξινομούνται κατά το Ακαθάριστο Εγχώριο Προϊόν (ΑΕΠ) στις επίσημες συναλλαγματικές ισοτιμίες αγοράς ή κυβέρνησης.

## Κατάλογος ονομ.  ΑΕΠ ανά χώρα ή εξαρτημένο έδαφος

## Δείτε επίσης
* Κατάλογος χωρών ανά ΑΕΠ (ονομαστικό)
* Κατάλογος χωρών ανά ΑΕΠ (Ισοτιμία Αγοραστικής Δύναμης)
* Κατάλογος χωρών ανά κατά κεφαλήν ΑΕΠ (Ισοτιμία Αγοραστικής Δύναμης)
* Κατάλογος ευρωπαϊκών χωρών ανά ΑΕΠ

## Παραπομπές


ΑΕΠ κατα κεφαλη
Φάση πανίδας

Οι **φάσεις πανίδας** είναι υποδιαιρέσεις του γεωλογικού χρόνου και χρησιμοποιήθηκαν κυρίως από τους παλαιοντολόγους, οι οποίοι μελετούν περισσότερο τα  απολιθώματα, παρά από τους γεωλόγους, που μελετούν σχηματισμούς πετρωμάτων. Τυπικά η *φάση πανίδας* ή **πανιδική φάση** συνίσταται από μια σειρά πετρωμάτων που περιέχουν παρόμοια απολιθώματα. Στο όρο «απολιθώματα» περιλαμβάνονται, όχι μόνον τα λείψανα των οργανισμών, αλλά και τα ίχνη ή τα αποτυπώματά τους, καθώς και οποιαδήποτε άλλη μαρτυρία για την ύπαρξή τους. 

Οι φάσεις πανίδας ήταν ιδιαίτερα σημαντικές κατά τον 19ο και στις αρχές του 20ου αιώνα, ως μείζον εργαλείο για την χρονολόγηση αποθέσεων πετρωμάτων (ιζηματογενών), έως την ανάπτυξη της Σεισμολογίας και της ραδιοχρονολόγησης.

Οι φάσεις πανίδας είναι τοπικές.  Συχνά περιλαμβάνουν ποικιλία διαφορετικών βράχων που αποτέθηκαν σε διαφορετικά περιβάλλοντα την ίδια χρονική στιγμή.  Στη σύγχρονη εποχή οι τοπικές και παγκόσμιες συσχετίσεις λίθινων ακολουθιών, είναι σχετικά βέβαιες και βαθμιαία οριστικοποιούνται και συνεπώς δεν υφίσταται η ανάγκη του προσδιορισμού μέσω της πανίδας για τον καθορισμό της ηλικίας των γεωλογικών σχηματισμών. Επίσης, στο παρελθόν υπήρχε τάση εφαρμογής των ευρωπαϊκών και ασιατικών φάσεων πανίδας για την ίδια χρονική περίοδο παγκόσμια, ακόμη και αν οι πανίδες άλλες περιοχών είχαν λίγα κοινά στοιχεία μεταξύ τους. 

Κατηγορία:Γεωχρονολόγηση
Κατηγορία:Παλαιοντολογία
Κατηγορία:Ορολογία της αρχαιολογίας
Κατηγορία:Μέθοδοι χρονολόγησης
Ομέρ Ασάν

Ο **Ομέρ Ασάν** (τουρκ. *Ömer Asan*, 28 Μαΐου 1961) είναι Τούρκος λαογράφος και φωτογράφος με ποντιακή καταγωγή.

## Βιογραφία
Ο Ömer Şükrü Asan (γεννημένος στις 28 Μαΐου 1961 στην Τραπεζούντα) είναι Τούρκος συγγραφέας, παραγωγός και εκδότης. Έγινε γνωστός με την πρώτη του εργασία, τη μονογραφία της γειτονιάς Τσορούκ στην περιοχή Όφ της Τραπεζούντας. Μετά τη δημοσίευση της βιογραφίας του Hasan İzzettin Dinamo και του έργου του *Το Βιολί του Νίκο*, που περιλαμβάνει σύντομες ιστορίες, στράφηκε προς τις εκδόσεις. Ίδρυσε τον εκδοτικό οίκο Heyamola Yayınları, από τον οποίο έχουν εκδοθεί περισσότερα από 200 βιβλία. Επιπλέον, είναι ο εκδότης του περιοδικού *Ήρωες του Μυθιστορήματος*.

Ως παραγωγός, ηγήθηκε της δημιουργίας του ντοκιμαντέρ *Καθημερινές Γυναίκες*, το οποίο κέρδισε το βραβείο "Καλύτερο Ντοκιμαντέρ" στο 43ο Φεστιβάλ Κινηματογράφου Altın Portakal (Χρυσό Πορτοκάλι) και το πρώτο βραβείο στο 9ο Διεθνές Φεστιβάλ Κινηματογράφου Γυναικών στη Σεούλ.

## Έργο μεταφρασμένο στα ελληνικά
*Ομέρ Ασάν, *Ο Πολιτισμός του Πόντου*, Εκδόσεις Αδελφοί Κυριακίδη, 1998 
## Εξωτερικοί σύνδεσμοι
*Συνέντευξη του Ομέρ Ασάν
*Για τη δίκη του Ομέρ Ασάν
*Σύγχρονα τραγούδια του Πόντου - Συγκεντρωμένα από τον Ομέρ Ασάν. Ορισμένα από αυτά στα Ποντιακά.
* Το βιβλίο Pontos Kültürü του Ομέρ Ασάν online.

Κατηγορία:Τούρκοι συγγραφείς
Κατηγορία:Τούρκοι λαογράφοι
Κατηγορία:Τούρκοι φωτογράφοι
Αστυνομοκρατία

Οι όροι **αστυνομοκρατία** ή **αστυνομικό κράτος** περιγράφουν το κράτος στο οποίο η κυβέρνηση χρησιμοποιεί την αστυνομία ως μηχανισμό ελέγχου των πολιτών και καταπίεσης των πολιτικών ή άλλων αντιπάλων της, συνήθως με τρόπο βίαιο και αντισυνταγματικό, παραβιάζοντας τις ατομικές ελευθερίες.

Αστυνομικό κράτος είναι ένας όρος που αρχικά όριζε μια κατάσταση η οποία ρυθμίζεται από την δημόσια διοίκηση, αλλά από τα μέσα του 20ού αιώνα, ο όρος έχει λάβει την συναισθηματική και υποτιμητική έννοια μιας κυβέρνησης που ασκεί την εξουσία αυταρχικά μέσω της αστυνομίας. 

Οι πολίτες ενός αστυνομικού κράτους υφίστανται περιορισμούς σχετικά με την ελευθερία κίνησης, επικοινωνίας και έκφρασης πολιτικών ή άλλων απόψεων, οι οποίες υπόκεινται σε έλεγχο και παρακολουθούνται από την αστυνομία, συχνά, με διάφορους τρόπους επιβολής.Ο έλεγχος των πολιτών μπορεί να ασκείται μέσω της μυστικής αστυνομίας (ασφαλίτες) που λειτουργεί έξω από τα όρια που συνήθως επιβάλλονται από ένα κράτος δικαίου. Ο Ρόμπερτ Φον Μωλ, ήταν ο πρώτος που εισήγαγε το κράτος δικαίου στη γερμανική νομολογία, ενώ αντιπαρέβαλε το Rechtsstaat ("νομική" ή "συνταγματική" κατάσταση) με την αριστοκρατική Polizeistaat («αστυνομικό κράτος»).
## Παραπομπές



## Πηγές
* Γ. Μπαμπινιώτης, *Λεξικό της Νέας Ελληνικής Γλώσσας*, 1998.

Κατηγορία:Μορφές διακυβέρνησης
Κατηγορία:Επιβολή του νόμου
Κατηγορία:Αστυνομία
Warner Bros.

Η **Warner Bros. Entertainment Inc.**, κυρίως γνωστή ως **Warner Bros.** (Αδελφοί Γουόρνερ), γνωστή και με τα αρχικά της **WB**, είναι μια αμερικανική εταιρεία κινηματογραφικής παραγωγής έργων, που εδρεύει στο Μπέρμπανκ, στην Καλιφόρνια των Ηνωμένων Πολιτειών, και έχει δημιουργήσει εκατοντάδες κινηματογραφικά έργα ζωντανής δράσης και κινουμένων σχεδίων, με διάσημους ηθοποιούς σε ολόκληρο τον κόσμο. Είναι θυγατρική της Warner Bros. Discovery και ιδρύθηκε το 1923 απο τα αδέρφια Άλμπερτ, Τζακ, Χάρι και Σαμ Γουόρνερ.

Η Warner Bros. εμπεριέχει και άλλες εταιρείες του θεάματος όπως είναι η Warner Bros. Television, η Warner Home Video, η New Line Cinema, η Castle Rock Entertainment, η Turner Entertainment, η Dark Castle Entertainment, η DC Comics, το Cartoon Network Studios, και το The CW Television Network.

Η ίδια η εταιρεία έχει δηλώσει ότι προτιμά να αποκαλείται Warner Bros. παρά Warner Brothers.

Η επίσημη μασκώτ της εταιρίας είναι ο Μπάγκς Μπάνι, χαρακτήρας της σειράς Looney Tunes.

## Ταινίες της Warner Bros

## Παραπομπές

## Εξωτερικοί σύνδεσμοι
*  WarnerBros.com
* Warner Bros. collection

Κατηγορία:Κινηματογραφικές εταιρίες παραγωγής

Κατηγορία:Ιστορία και πολιτισμός του Χόλυγουντ
Κατηγορία:Εταιρείες διανομής ταινιών των Ηνωμένων Πολιτειών
Κατηγορία:Εταιρείες ιδρυθείσες το 1923
Κακός δαίμων

Ο **κακός δαίμων** είναι μία *υπόθεση* που διατύπωσε ο φιλόσοφος **[[Ρενέ Ντεκάρτ]]**. Ο Ντεκάρτ υπέθεσε πως ενδεχομένως να υπάρχει ένας δαίμων ο οποίος, λόγω της κακίας του, θέλει να μας εξαπατά και να μας αναγκάζει να ζούμε σε ένα κόσμο παραισθήσεων και ψευδαισθήσεων, όπου έχοuμε την εντύπωση πως ό,τι παρατηρούμε γύρω μας υπάρχει έτσι όπως το παρατηρούμε, ενώ στην πραγματικότητα κάτι τέτοιο δεν συμβαίνει.

Η υπόθεση για την ύπαρξη του κακού δαίμονα αποτελεί, για τον Ντεκάρτ, την αφετηρία της μεθόδου της καθολικής αμφιβολίας, μέσω της οποίας είναι δυνατόν να θεμελιωθεί η έγκυρη γνώση. Το ότι, δηλαδή, εξαιτίας της ύπαρξης του κακού δαίμονα θα πρέπει για όλα να αμφιβάλλω, μου δημιουργεί τη βεβαιότητα για το γεγονός ότι αμφιβάλλω και, κατ' επέκταση, για το γεγονός ότι υπάρχω. Άλλωστε, συνεχίζει ο συλλογισμός, πώς θα μπορούσα να αμφιβάλλω αν δεν υπήρχα; Η βεβαιότητα για την ύπαρξη του εαυτού μας αποτελεί τη βάση, πάνω στην οποία επιχείρησε, στη συνέχεια, ο Ντεκάρτ, σε πείσμα του κακού δαίμονα, να οικοδομήσει τη γνώση του εξωτερικού κόσμου.

Κατηγορία:Γνωσιολογία
Κατηγορία:Θεωρία του νου
Κατηγορία:Νοητικά πειράματα
Κατηγορία:Καλό και κακό
Καρτεσιανή αμφιβολία

Η **καρτεσιανή αμφιβολία** είναι μια μορφή μεθοδολογικού σκεπτικισμού, που σχετίζεται με τα κείμενα και τη μεθοδολογία του Ρενέ Ντεκάρτ.

Κατά τον Ντεκάρτ, υπήρξε η μέθοδος μέσω της οποίας είναι δυνατόν να θεμελιωθεί η έγκυρη γνώση. Χωρίς ποτέ ο ίδιος να είχε υπάρξει οπαδός της διδασκαλίας του σκεπτικισμού, υιοθέτησε τη μέθοδο της αμφιβολίας, που είναι βασικό χαρακτηριστικό του σκεπτικισμού.
Mέσω αυτής, προσπάθησε να θεμελιώσει την απόλυτη βεβαιότητα, την οποία μπορεί να αποκτήσει κανείς για την ύπαρξη του εαυτού του. Συγκεκριμένα, εκτείνοντας την αμφιβολία στο ακρότατο σημείο της, υποστήριξε ότι εξαιτίας της ύπαρξης ενός κακού δαίμονα, μπορώ να αμφιβάλω για όλα τα πράγματα, *[[de omnibus dubito]]*.

Μέσα στην καθολική αμφιβολία μου όμως για ένα πράγμα δεν μπορώ να αμφιβάλλω, για το γεγονός ότι αμφιβάλλω. Το γεγονός ότι αμφιβάλλω είναι απόδειξη ότι υπάρχω, γιατί πώς θα μπορούσα να αμφιβάλλω, αν δεν υπήρχα. Αμφιβάλλω, άρα υπάρχω. *[[Cogito ergo sum]]*.

## Παραπομπές


Κατηγορία:Φιλοσοφία της επιστήμης
Κατηγορία:Γνωσιολογία
Κατηγορία:Σκεπτικισμός
Κατηγορία:Θεωρία του νου
Κατηγορία:Αμφιβολία
Αμφιβολια
Αργύρης Μπότσης

Ο **Αργύρης Μπότσης** του Βασιλείου (1914- 14 Ιουλίου 1997) ήταν Έλληνας πολιτικός και νομάρχης.

Γεννήθηκε στο Βελημάχιο Γορτυνίας το 1914  και η μητέρα του ήταν από τη Ζάκυνθο. Σπούδασε νομικά στο Πανεπιστήμιο των Αθηνών..
Ξεκίνησε τη θητεία του ως Νομάρχης από τη Ροδόπη (1946-47) και εν συνεχεία έγινε Νομάρχης Κιλκίς (1947-48) , Ζακύνθου (1948-49), Αργολιδοκορινθίας (1949) και Ευβοίας (1949).
Διετέλεσε Νομάρχης Αργολίδας από το 1954 έως το 1955 και Νομάρχης Αχαΐας από τον Μάιο του 1955 μέχρι τον Φεβρουάριο του 1963. Το 1964 ήταν νομάρχης Αττικής. Μετά τη Μεταπολίτευση διορίστηκε γενικός γραμματέας του Υπουργείου Εσωτερικών.

## Οικογένεια
Η μεγαλύτερη αδελφή του Μαρία Μπότση-Τσαπαλίρα ήταν η πρώτη γυναίκα Δήμαρχος στην Ελλάδα (Αμαλιάδα 11-12-1944 έως 22-5-1945), τα αδέλφια του Αθανάσιος (Νάσος) Μπότσης, και Διονύσιος (Σάκης) Μπότσης, συνιδιοκτήτες και εκδότες των εφημερίδων Ακρόπολις και Απογευματινή και οι έτερες αδελφές του, η Τούλα Μπότση-Λεβίδη σύζυγος του Δημήτρη Λεβίδη που διετέλεσε μεγάλος Αυλάρχης του Βασιλιά Παύλου, η Πόπη Μπότση-Αβραμίδη, σύζυγος του Διπλωμάτη Δημητρίου Αβραμίδη, Πρέσβη της Ελλάδας στην Κίνα, κ.α ξένων χωρών, η Χριστίνα Μπότση-Παπαδάκη επί σειρά ετών γραμματέας του Ομίλου Φίλων Αστυνομίας, σύζυγος Γρηγόριου Παπαδάκη, μηχανικός Ε.Μ.Π., φυλακισθείς από τους Ιταλούς επί κατασκοπία, κατά τη διάρκεια του Β'Π.Π.  

Ήταν παντρεμένος με τη Λιλή Μυλωνά. Κηδεύτηκε στις 15 Ιουλίου 1997 στον ιερό ναό Αγίου Λαζάρου, στο Πρώτο Νεκροταφείο Αθηνών.

## Παραπομπές


Κατηγορία:Νομάρχες Αργολίδας
Κατηγορία:Νομάρχες Αχαΐας
Κατηγορία:Νομάρχες Αττικής
Κατηγορία:Νομάρχες Ευβοίας
Κατηγορία:Νομάρχες Ζακύνθου
Κατηγορία:Νομάρχες Κιλκίς
Κατηγορία:Νομάρχες Ροδόπης
Κατηγορία:Νομάρχες Αργολίδας και Κορινθίας
Δημήτρης Κατσικόπουλος

-->
}}

Ο **Δημήτρης Κατσικόπουλος** είναι Έλληνας πολιτικός, εκλεγμένος πολλές φορές βουλευτής και νομάρχης.

Γεννήθηκε στα Καλάβρυτα το 1960 και ήταν γιος του Αθανάσιου Κατσικόπουλου και της Μαρίας Μπράτσικα. Θείος του ήταν ο βουλευτής Τάκης Κατσικόπουλος. Σπούδασε νομικά στην Αθήνα και ιδιώτευσε στην Πάτρα. 

Είναι μέλος του Εθνικού συμβουλίου του ΠΑΣΟΚ. Εξελέγη για πρώτη φορά βουλευτής Αχαΐας με το ΠΑΣΟΚ το 1989. Επανεξελέγη το 1990, το 1993 και το 1996. Το 2002 εξελέγη νομάρχης Αχαΐας και επανεξελέγη το 2006. Στις 5 Σεπτεμβρίου 2010 έθεσε υποψηφιότητα για τον δημαρχιακό θώκο της Πάτρας με την υποστήριξη του ΠΑ.ΣΟ.Κ. χωρίς όμως να καταφέρει να εκλεγεί στις δημοτικές εκλογές το Νοέμβρη του 2010. Στις δημοτικές εκλογές του Μαΐου 2014 απέτυχε να εκλεγεί δήμαρχος Καλαβρύτων.

Είναι παντρεμένος δεύτερη φορά με την Ευτυχία Χριστοδουλοπούλου όπου έχει μαζί της έναν γιο και από τον πρώτο του γάμο έχει δύο κόρες.

## Παραπομπές


## Βιβλιογραφία
* Θεόδωρος Ηλ. Λουλούδης, *ΠΑΣΟΚ Αχαΐας. Μια διαδρομή 40 χρόνων, 1974-2014*, Αχαϊκή Βιβλιοθήκη, Εκδόσεις Πελοπόννησος, Πάτρα 2014 ISBN 978-618-81328-4-9
* Ανδρέας Τσιλίρας (επιμέλεια), *Δημοτικές εκλογές στην Πάτρα*, Αχαϊκή Βιβλιοθήκη, Εκδόσεις Πελοπόννησος, Πάτρα 2014 ISBN 978-960-88372-9-4

Κατηγορία:Νομάρχες Αχαΐας
Κατηγορία:Δημοτικοί Σύμβουλοι ανά την Ελλάδα
Κατηγορία:Βουλευτές Αχαΐας
Κατηγορία:Βουλευτές εκλεγμένοι με το ΠΑΣΟΚ